Teksty repertuaru KGZ i KGS

|  |  |
| --- | --- |
| 4001 | **Za Jabłónkowym**  1) Za Jabłónkowym siedym mil, za Jabłónkowym siedym mil, tam sie łóncziczka zielyni, tam sie łóncziczka zielyni.  2) A na tej łónce łolszina, sadziła jóm tam dziewczina.  3) Tam na kamiyniu siedziała, złociste włosy czosała.  4) Ej włosy moje złociste, słóżyły ście mi zajiste.  5) Teraz słóżić nie bedziecie, pod bioły czepiec pudziecie. |
| 4002 | **U kowola**  1) U kowola kuźnia murowano, u kowola kuźnia murowano, kuźniczka, kuźniczka a za kuźniom z kowoliczkym Zuziczka, kuźniczka, kuźniczka a za kuźniom z kowoliczkym Zuziczka.  2) Kowoliczek jyny do Zuziczki, łobjecoł, łobjecoł a nie podkuł moje siwe kóniczki.  3) Bedym jo farorza prosił, wajuszka w kosziczku nosił, co by mi łodpuścił, czego jo se wczora wieczór dopuścił. |
| 4003 | **Łorawa**  1) Łorawa, Łorawa, przez Łorawym ława, Łorawa, Łorawa, przez Łorawym ława, po kierej chodzali, po kierej chodzali łorawscy do prawa, po kierej chodzali, po kierej chodzali łorawscy do prawa.  2) Łorawa sie żyni biere sobie Liptów, a jo łod Łorawy, a jo łod Łorawy do Liptowa cup, cup. |
| 4004 | **Na naszim Istebnym**  1) Na naszim Istebnym myśliwieczek młody, mo kóniczka jak laliczka, nie boji sie wojny, mo kóniczka jak laliczka, nie boji sie wojny.  2) Wojny, jako wojny, trzeba na nióm jechać, a jo jech mioł galaneczkym, muszim jóm zaniechać.  3) Wyjechoł w poleczko, zatocził w kółeczko, zostóń z Bogym, z Panym Bogym, moja galaneczko. |
| 4005 | **Wszecy ludzie**  1) Wszecy ludzie powiadajóm, hej, że my nic nimómy, hej, że my nic nimómy. A my mómy za kuminym, hej, trzi łociypki słómy, hej, trzi łociypki słómy.  2) Wszecy ludzie powidajóm, hej, że jo łożralczisko, jo nie pijym piwa, wina, hej, jyny gorzołczisko.  3) Wszecy ludzie powiadajóm, hej, że jo ciynko w pasie, kiero dziełcha rada dowo, hej, ta sie nie wypasie.  4) Wszecy ludzie powiadajóm, hej, że my malowani, a my przeca łod malućka, hej, kapustóm chowani. |
| 4006 | **Ondraszek**  1) Słysz Ondraszku synu miły, ty sie bedziesz dobrze mieć, bo mosz serce jako zbójnik, ty bedziesz pinióndze mieć, bo mosz serce jako zbójnik, ty bedziesz pinióndze mieć.  2) Jo je synek, młody synek, jo sie chłopa nie bojim, chycim jo go za koszulkym, za uszka mu wydojim.  DOGRYWKA: Sztyry kozy jedyn cap. |
| 4007 | **Helokani**  Helo helo Helynko, jako ci sie pasie, mie sie dobrze pasie, ciebie nie wiym jako, helo, boch już je daleko, helo. |
| 4008 | **Gróniczek**  1) Gróniczku, mój gróniczku, kiebyś sie mi zniżił, to byś mojim nożiczkóm, tela nie ubliżił, hej, hej, tela nie ubliżił, hej, hej, tela nie ubliżił.  2) Ej, jak jo se zaśpiywóm, jak jo se zanucim, to ty nasze gróniczki uozwolić muszim, hej, hej, uozwolić muszim. |
| 4009 | **Od Morawy**  1) Od Morawy deszcz idzie, już mój miły nie przidzie, od Morawy deszcz idzie, już mój miły nie przidzie, aj, nie przidzie, nimoże przez trzi cesty, mój Boże.  2) A nima to prowda, to, żeby cesta była zło, ale ludzki jynzyki pokaziły chodniki. |
| 4010 | **Doliny, doliny**  1) Doliny, doliny, doliny, kaj se mi podziywo mój miły, hore dolineczkym, zbiyro zielineczkym, na mojóm bolawóm głowiczkym.  2) Nima to zielinka łod głowy ani też zielinka łod rany, zielineczkym zbiyro, na inszych spoziyro, przecaś ty, ma miła, fałeszno. |
| 4011 | **Ciymno nocka**  1) Ciymno nocka idym nióm, ciymno nocka idym nióm, hej, we Wyrchłómnej dziywki spióm, we Wyrchłómnej dziywki spióm.  2) Jyny jedna nie spała, hej, na Janiczka czakała.  3) Przidź, Janiczku, przidź ku mnie, hej, powiym jo ci, co mi je.  4) Zaporeczka złómano, hej, ściebełeczkym zwiónzano. |
| 4012 | **Ej, bracia, bracia**  1) Ej, bracia, bracia, wy wszyscy śpicie, co się dzieje, o tem nic nie wiecie. Oto się już schyla ku północy, trzeba by iść ludziom ku pomocy.  2) Śpij jeno, Bartoszu, są to zdania, nie czyń między bracią zamieszania,  dopiero zawarli swoje trzody, nie czyń że im we spaniu przeszkody.  3) Wstańcie, tylko wstańcie, bracia mili, obaczcie, co dzieje się w tej chwili, światłość oświeciła całą ziemię, najbardziej dolinę przy Betlemie. |
| 4013 | **Za stodolinkóm**  1) Za stodolinkóm, za naszóm, za stodolinkóm za naszóm, tam by świyciło sałaszóm, tam by świyciło sałaszóm.  2) Tam by świyciło baczować,szwarne dziywczynta miłować. |
| 4014 | **Kulało sie**  1) Kulało sie, kulało, czyrwióne jabłuszko, aże sie zakulało mej miłej pod łóżko.  2) A już żech sie dowiedzioł, jako dziołche dostać, łojca, matke łobłapić, po gorzołke posłać.  3) Czosała sie grzebiyniym, czosała sie szczotkóm, gymbe miodym mazała, aby miała słodkóm.  4) Czosała sie, czosała, czosała sie, czosała, czosała sie, czosała, aż wyłysiała. |
| 4015 | **Zagrejcie, gajdziczki**  1) Zagrejcie, gajdziczki, z tej siwej koziczki, co sie mi utopiła, jak wodziczkym piła, co sie mi utopiła, jak wodziczkym piła.  2) Jaworowe huśle zagrejcie mi słósznie, aże mi moja miła na łóżeczku uśnie.  3) Muzyczko, pieknie grosz, nie swoje huśle mosz, a jak jech był na Rusi, ukrodłech kómusi. |
| 4016 | **Za naszimi łokny**  1) Za naszimi łokny zogródeczka, za naszimi łokny zogródeczka, a w tej zogródeczce, a w tej zogródeczce, jabłóneczka, a w tej zogrodeczce, a w tej zogródeczce, jabłóneczka.  2) A ta jabłóneczka, jabka rodzi, a uż tyn mój miły, mój tyn roztomiły z inszóm chodzi.  3) A jak se tam chodzi, niech se jóm mo, niech se na me łoczka, nie zuchlido.  4) Dy chodzi, niech chodzi, jo nic nie dbóm, przez jego chodzyni, dość inszich móm.  5) Moje łoczka czorne jako wróna, na nich sie zuchlido, każdo panna. |
| 4017 | **Rzezali gorole**  Rzezali gorole piłkóm, rzezali, na wysokim gróniu jedle ścinali, piłeczka jim rzezała, Hanka se jim dziwała, piłeczka jim rzezała, Hanka se jim dziwała. |
| 4018 | **Ani piwa, ani wina**  1) Ani piwa, ani wina, ani gorzołeczki, nimogym se namiłować swoji galaneczki.  2) Stowej, Jano, uż je rano, pudymy na torkym, przidzie Michoł, bedzie kichoł, prziniesie gorzołkym. |
| 4019 | **A jak jo se uweznym**  1) A jak jo se uweznym, katoliczke nie weznym, weznym jo se luterkym, mo piniyndzy truwełkym.  2) Kaj ty idziesz, Marynko, do stodoły na sianko, nie zawiyrej za sebóm, bo jo idym za tebóm. |
| 4020 | **Jak jo umrym**  1) Jak jo umrym w mieście, na kierchów mie nieście, sztyry beczki gorzołeczki, nady mnóm zawieście, sztyry beczki gorzołeczki, nady mnóm zawieście.  2) Ludzie pudóm z miasta, bedóm se pytali, coście to tu za gorzołka w tym miyjscu chowali. |
| 4021 | **Czimu żeś ty, Rejna**  1) Czimu żeś ty Rejna, Rejna, Rejna, Rejna, Rejna, Rejna, izby nie zamiytła, izby nie zamiytła, izby nie zamiytła, izby nie zamiytła.  2) Czimu żeś ty, Wojtek, Wojtek, Wojtek, Wojtek, Wojtek, Wojtek, nie zrobił pomietła. |
| 4022 | **Jaworze, jaworze**  1) Jaworze, jaworze, gdzieś podzioł konorze, łodrómbali mi jich, łodrómbali mi jich, girowscy łowczorze.  2) Łowczorze, łowczorze, co ście łowce paśli, straciłach wióneczek, czi ście mi go naszli.  3) Ej, my go nie naszli, ale go widzieli, dołu wodóm bieżoł, nic sie nie łohledzioł. |
| 4023 | **Idzie baca gróniym**  1) Idzie baca gróniym, pod zielónym piórym, piórko sie mu chwieje, dziywcze sie mu śmieje, piórko sie mu chwieje, dziywcze sie mu śmieje.  2) Nie śmiyj sie dziyweczko, że koszulka brudno, na wysokim gróniu, ło wodziczkym trudno.  3) Girowa, Girowa, rozkoszny gróniczek, a jak sie zamroczy, idzie z ni deszczyczek. |
| 4024 | **Szustu, szustu**  1) Szustu, szustu, po podłodze, nie uchodzi noga nodze.  2) Szustu, szustu, po tej ziymi, niech sie trowa nie zielyni.  3) Zagrejcie mi jakóm, takóm, albo przipolcie łopatóm.  4) Namuduszu jak ci zagróm, szyndzioły ci z dachu spadnóm. |
| 4025 | **Bedym pić**  1) Bedym pić, bedym pić, co sie mo co robić, karczmarka mie nie zno, na borg mi nie do nic, karczmarka mie nie zno, na borg mi nie do nic.  2) Karczmorzu, łaganie, napisz mie na ścianie, napisz mie na desce, że jo pijym jeszcze. |
| 4026 | **Ej, góra, góreczka**  1) Ej, góra, góreczka, pod góróm karczmeczka, ej, góra, góreczka, pod góróm karczmeczka, w ni siynkiyrka bywo, winko, piwko lywo, w ni siynkiyrka bywo, winko, piwko lywo.  2) Siynkiereczko moja, nalyj mi maz piwa, bo jak mi ty nie nalejesz, naleje mi inna. |
| 4027 | **Stoji lipka**  1) Stoji lipka, stoji lipka, wyrszek sie ji zielyni, stoji lipka, stoji lipka, wyrszek sie ji zielyni, pod nióm stoji moja miła, pod nióm stoji moja miła, liczko sie ji czyrwiyni.  2) Stoji lipka, stoji lipka, wiyrszek sie ji migoce, pod nióm stoji moja miła, sama nie wiy czego chce. |
| 4028 | **Już sie mi ławeczka**  1) Już sie mi ławeczka na poły złómała, już sie mi ławeczka na poły złómała, co jo ze swym miłym, co jo ze swym miłym po ni chodzywała.  2) Ławeczko, ławeczko zrośnij sie mi jeszcze, moje pocieszyni, moje pocieszyni, nawróć sie mi jeszcze. |
| 4029 | **Stóń, syneczku, z rana**  1) Stóń, syneczku, z rana, dej kóniczkóm siana. Użeś sie móg wyspać przez noc aż do rana. Użeś sie móg wyspać przez noc aż do rana.  2) Stowejcie dziyweczki, zbiyrejcie siyrpeczki, zeżyńcie, powiónżcie ostatni snopeczki.  3) Zwiyźcie do stodoły, siadejcie za stoły, dajóm wóm gazdoszek po dwa, po trzi poły.  4) Ta naszo gaździnka nalejóm nóm winka i z mlykym kołocza, dajóm nóm gaździnka. |
| 4030 | **Plón niesymy, plón**  Plón niesmymy, plón, gospodarzóm w dóm, aby dobrze plónowało, po sto krocy z kopy dało. Plón niesmymy, plón, gospodarzóm w dóm. |
| 4031 | **Mości pani gospodynko**  Mości pani gospodynko, wyjdźże ku nóm przed okiynko, niesymy wóm podarunek, mości pani gospodynko. |
| 4032 | **Wiwat, wiwat**  1) Wiwat, wiwat, zaśpiywejmy, wiwat, wiwat, zaśpiywejmy, gazdoszkowi cześć oddejmy, gazdoszkowi cześć oddejmy.  2) By tyn wiyniec, od nas wziyli, czym dobrym nas obdarzili.  3) Bo tyn wiyniec same kwiaty, wert ón jest same dukaty.  4) Dukatów mieć nie bedziecie, ale nas poczynstujecie. |
| 4033 | **To gazdowe pole**  1) To gazdowe pole same fijołeczki, jakij nóm też dajóm dobrej gorzołeczki.  2) To gazdowe pole usłane kwiatami, uż też gaździneczka idóm z kołoczami. |
| 4034 | **Pocieszyni moje**  1) Pocieszyni moje, dalekoś łody mie, kiebyś była bliżij, pociesziła byś mie, kiebyś była bliżij, pociesziła byś mie.  2) Pocieszyni z bliska, pociesz że mie dziśka, lebo jutro, gdo wiy, pocieszisz, lebo ni. |
| 4035 | **Pójmy, chłapcy, pójmy precz**  Pójmy, chłapcy, pójmy precz, bo nas ludzie weznóm w rzecz. Siynkioreczka nieznana, niezborguje do rana. |
| 4036 | **Wyjyżdżej, furmanku**  1) Wyjyżdżej, furmanku, bo uż na cie czas, wyjyżdżej, furmanku, bo uż na cie czas, bo tam nie przejadziesz, bo tam nie przejadziesz przez tyn gynsty las, bo tam nie przejadziesz, bo tam nie przejadziesz przez tyn gynsty las.  2) Furmanek wyjechoł, z bicza wytocził, a w tym rozbójniczek, a w tym rozbójniczek z lasa wyskocził.  3) Furmanku, furmanku, kaj pynizki mosz, bo jak jich nie oddosz, bo jak jich nie oddosz, zabijym zaroz.  4) Zbujnicy, zbujnicy, Boga sie bujcie, weźcie kónie, wozy, weźcie kónie, wozy, życi darujcie. |
| 4037 | **Pódźmy, chłapcy, pódźmy zbijać**  1) Pódźmy, chłapcy, pódźmy zbijać, bo nimómy za co pijać, hej, bo sie nóm zaczyno buczyna rozwijać, buczyna rozwijać.  2) Siedym roków my zbijali, na łósmy nas połapali, hej, szkoda nas na stokroć, że my se jim dali, że my se jim dali. |
| 4038 | **Powiydz mi, ma miła**  1) Powiydz mi, ma miła, coś tako blado, piyrwej żeś bywała, dycki czyrwióno, piyrwejś była czyrwióno, teraz żeś przemiynióno, powiydz mi, ma miła, gdo tam chodzowo.  2) Tu żodyn nie chodzi, tu chodzisz ty sóm, piyrwej żeś chodzowoł każdy boży dziyń, piyrwej żeś mie miłowoł, teraz żeś mie tak niechoł, na co żeś, mój miły, na co nagniywoł.  3) A jo se nagniywoł na ludzki rzeczy, że mie nie miłujóm twe czorne oczy, niedaleko ciebie stoł, a inszy cie objimoł, na to żech, ma miła na to nagniywoł. |
| 4039 | **Ja, czi jo pies**  1) Ja, czi jo pies, na rosie spać, mógła żeś mi ma dziyweczko łóżko posłać, mógła żeś mi ma dziyweczko łóżko posłać.  2) Łóżko posłać, zy mnóm pospać, mógła żeś mie, ma dziyweczko, kiedy dostać. |
| 4040 | **Gdy jo był młody**  Gdy jo był młody, miołech kabot nowy, ze szumnymi kneflami. A teraz jech stary, uż móm kabot szary, przesziwany dratwjami. |
| 4041 | **Jo chudobny**  1) Jo chudobny, jo nic nimóm, jyny jednóm koszulinkym, a tóm sprzedóm.  2) Kupiym za nióm, pieknóm panióm, bedzie óna hledzieć na mie, a jo na nióm. |
| 4042 | **Tańcowała, Maryjónka**  1) Tańcowała, Maryjónka z Winckym, z Winckym, wybiła mu sztyry zymby cyckym, cyckym.  2) Czimu żeś sie, Maryjónko, trzónsła, trzónsła, wybiłaś mi sztyry zymby z dziónsła, z dziónsła.  3) Czimu żeś sie nie ugiboł Wincek, Wincek, jak żeś widzioł rozhuśtany cycek, cycek. |
| 4043 | **Pomalutku, pocichutku**  1) Pomalutku, pocichutku, pujdymy do dómu, dała bych sie pomiłować, ale nima kómu.  2) Bo gospodarz nima dóma a pachołek w mieście, pacholiczek, mały chłapiec, nie rozumiy jeszcze. |
| 4044 | **Za tóm naszóm szopkóm**  1) Za tóm naszóm szopkóm, ściskołech sie z ciotkóm, teraz mie je strasznie gańba, jak sie z ujcym spotkóm.  2) Jo leżoł, jo leżoł, ciotka też leżeli, yny jo nie wiedzioł, czego ciotka chcieli.  3) W stodole na gumnie, cosik prziszło ku mnie, jo sie ruszóm pod łoktuszóm, a to jyny ku mnie.  4) Ciele to nie było, bo to nie beczało, rynczyska to miało, łobłapiać sie chciało. |
| 4045 | **Szli gorole-uciekej, dziyweczko**  1) Szli gorole z góry, mieli w portkach dziury, wylazowało jim to, co niesóm kury.  2) Uciekej, dziyweczko, bo cie gorol góni, a jak cie dogóni, niech cie Pón Bóg bróni. |
| 4046 | 1) Hej, bukowiecki dziywki pijóm, z pachołkami potańcujóm. Jyny jedna stoi, jyny jedna pyto, hej, bo je taki straszne jelito.  2) Hej, bukowiecki dziywki pijóm, z pachołkami potańcujóm. Jyny jedna stoi, synkóm mówi cosik, hej, zatańcujesz zy mnóm za grosik.  3) Hej, bukowieccy pachołkowie, z dziywkami byli we zmowie. Jedyn zatańcowoł, drugi przitupowoł, hej, a tyn trzeci piniónżki chowoł. |
| 4047 | **Szumi jawor, szumi**  1) Szumi jawor, szumi, i szumi osika,  Nigdy nie zaginie gorolsko muzyka.  Gorolsko muzyka i gorolski grani,  Nigdy nie zaginie w Beskidach śpiywani.  2) Jak zaszumią smreki na wysokiej skale,  To zaroz tańcują beskidzcy górole,  Jak zaszumią jedle na wysokiej hali,  To jakby śpiewani beskidzkich góroli.  3) Mało nam, mało nam do szczęścia potrzeba,  Byle była praca i nie brakło chleba.  Byle nasze góry i nasze doliny,  Pełne były śpiewu i swarnej dziewczyny. |
| 4048 | **Płyniesz Olzo**  1) Płyniesz, Olzo, po dolinie, Płyniesz, jak przed laty, Takie same na twym brzegu Kwitną wiosną kwiaty.  2) A twe wody w swoim biegu Się nie zamąciły; I tak samo lśnią się w słońcu, Jak się dawniej lśniły.  3) Ale ludzie w swoim życiu zmienili się bardzo, zwyczajami, wiarą przodków ledwie że nie gardzą.  4) I dąb stary nad twym brzegiem jak szumiał tak szumi, a wnuk starą mowę dziadów ledwie że rozumie.  5) Na twym brzegu dawnym śpiewem słowik się odzywa, a dziś śliczne nasze pieśni ledwie że kto śpiewa.  6) W świętej ziemi chananejskiej rzeka Jordan płynie, w jego wodach Izraela lud brał oczyszczenia.  7) Więc z modlitwą ukląknąłem w pokorze przed Panem byś się stała, Olzo, takim i dla nas Jordanem.  8) Potem kiedyś, gdy po falach wiosną wiatr zawieje, wnuk usłyszy w twych fal szumie swoich przodków dzieje.  9) I usiądzie na twym brzegu  dumać nad przeszłością.  I żyć będzie dla swej ziemi  czynem i miłością. |
| 4049 | **Idóm mi łowiecki**  1) Idóm mi łowiecki z Babi Góry, pola, ej, ino pohukuje kohanecka moja, ej, ino pohukuje kohanecka moja.  2) Móm jo se kohanke na Małej Zobnicy, ej, co przichodzi do mnie w jedwabnej spódnicy. |
| 4050 | **My gorole**  My gorole, gorolicki, mómy kiyrpce i rzemycki. a) kiej stanymy do hajduka, jaze syrce raźni stuka. b) do hajduka, do hajduka, jaze syrce raźni stuka. |
| 4051 | **Hajduk**  1) Ej, dyna, dyna, rado dziwcyna, bo sie hajduk, bo sie hajduk, wnet juz zacyna, bo sie hajduk, bo sie hajduk, wnet juz zacyna.  2) Hajdukujemy, jaz pod powałe, pokiyle sóm, pokiyle sóm, kiyrpecki całe.  3) Jak je zadrymy, tak je zedrymy, to se jesce lepi bosu potajcujymy. |
| 4052 | **Kjeby moje róncki**  Kieby moje róncki nie kosiły łóncki, umiały by pieknie graj, kieby moje nózki nie chodziły boski, umiały by tajcowaj. |
| 4053 | **U nasego młyna**  1) U nasego młyna zelóna łozyna, trzeja by jóm wyrómbaj, trzeja by jóm wyrómbaj.  2) Jest tam dziywce swarne, mo łoculka carne, zeby mi jóm kcieli daj. |
| 4054 | **Jo urosła**  1) Jo urosła jako sosna, nie z bogatej rodziny, moja mama gynsi pasła, ojciec woził trociny.  2) Łobyrto sie, łobyrto sie mój kónicek na roli, a niekze sie wyłobyrto, kie go głowa nieboli. |
| 4055 | **Sarna**  1) Ej, przez rajcarskie pole leci sarna, ej, nózkami przebiyro bo by zarła. Jo byk tez tak przebiyrała, kie byk takie nózki miała, ej, jak ta sarna, jak ta sarna. Jo by tez tak przebiyrała, kie byk takie nózki miała, ej, jak ta sarna, jak ta sarna.  2) Ej, z kamienia na kamień skace sarna, ej, dumna swej urody łeb zadarła. Jo byk tez tak zadziyrała, kie byk te urode miała, ej, jak ta sarna, jak ta sarna.  3) Ej, parcie, parcie, parcie na nas wsyscy, ej, my do tajcowania jaze piscy, muzykanty pieknie grajom, a nóm nózki podrygajom, ej, pódzmy tajcyć, pódzmy wsyscy. |
| 4056 | **Spod tego jawora**  1) Spod tego jawora woda spływo, spod tego jawora woda spływo, pódź że sie jej napić kôhanecko moja, bedzes zdrowo, pódź że sie jej napić kôhanecko moja, bedzes zdrowo.  2) Niebede, Janicku, tej wody pić, niebede, Janicku, tej wody pić, ta bystra wodzicka, mógła by mi z licka, krase zrucić. |
| 4057 | **Ej, bysta woda**  1) Ej, bystra woda, bystra wodzicka, pytało dziywce ło Janicka, ej, lesie ciemny, lesie zielony, kaj mój Janicek umilony, ej, lesie ciemny, lesie zelony, kaj mój Janicek umilony.  2) Ej, powiadali, ej, powiadali, ej, ze Janicka zarumbali, ej, zarumbały go orawiany, ej, za łowiecki, za barany.  3) Ej, Madziar pije, ej, Madziar płaci, ej, za Madziara płacóm dzieci, ej, płacom dziecy, ej, płace zóna, ej, ze Madziara nima dóma, |
| 4058 | **Smutny zbójnik**  1) Smutny zbójnik, smutny, kie go łułapili, smutny zbójnik, smutny, kie go łułapili. Zakuli w kajdany, ło turnicke bili, hej, ło turnicke bili.  2) Cemu ześ tak smutny, mój zbójnicku miły, cemu ześ tak smutny, mój zbójnicku miły. Kiedyj sie ty nie boł, choć pieróny biły, hej, choć pieróny biły.  3) Kie mie łułapili i skuli w kajdany, daruj ze mi syćko mój Bôze kôhany. |
| 4059 | **Janicku z doliny**  Janicku z doliny urwij mi kaliny, wysoko kalina, jo mało dziwcyna, wysoko kalina, jo mało dziwcyna. |
| 4060 | **Kiej my przyjechali**  1) Kiej my przyjachali, jakoś sama chciała, teraz se koniusie zarobiły siana, teraz se koniusie zarobiły siana.  2) Zarobiły siana,zarobiły siecki, a my zarobili dobrej gorzołecki. |
| 4061 | **INSTRUMENTALNA**  Wcoraj grali, dzisiaj grajóm, cały tydziyń muzyka. Jutro przidzie sukumcija, a jo nimom fynika. |
| 4062 | **Oj, maluśki**  1) Oj, maluśki, maluśki, maluśki, jako rękawicka, alboli tez, jakoby, jakoby kawałecek smycka.  REF.: Śpiewajcie i gracie mu, dzieciątku małemu  2) Cy nie lepiej, Tobie by, Tobie by siedzieć było w niebie, wsak Twój tatuś kôhany, kôhany nie wyganiał Ciebie.  3) Albo się mój Panie, mój Panie wróć do swej dziedziny, albo pozwól się zanieść, się zanieść do mej chałupiny. |
| 4063 | **Oczekuje nas radość**  1) Oczekuje nas radość, chrześcijanie kochany, Przybliża się do nas gość, od dawna pożądany,  Oto się już ten czas zbliża i godzina nadchodzi, w której się nam ten niebieski odkupiciel narodzi.  2) Już najświętsza Maryja do Betlejem przybyła, żeby nam o północy Zbawiciela powiła.  Już Józef święty w stajence pościółkę mu gotuje ze słómy i trochę siana, bo mu pierzyn brakuje.  3) Już spuściły niebiosa Zbawcę pożądanego a ziemia nam wydała na świat sprawiedliwego.  Już w stajence betlejemskiej ta najświętsza Maryja Boga jako wątłe dziecię do pieluszek powija. |
| 4064 | **Zaraz pastuszkowie chętnie**  1) Zaraz pastuszkowie chętnie, ubrali się bardzo pięknie,  Każdy w białej koszuli, bierze co ma po wóli, bierze co ma po wóli.  2) Kuba tłustego barana, Wojtek śmietanki do dzbana,  Michał masła pół miarki, Grześ woreczek tatrki, Grześ woreczek tatarki.  3) Bartosz koszyk świeżych gruszek, Mikołaj miodu garnuszek,  Pawełek a Wałaszek wzięli wina do flaszek, wzięli wina do flaszek. |
| 4065 | **Już się pasterze**  1) Już się pasterze z szopy zabierają, jeszcze raz na kolana upadają,  całują rączyczki, usteczka, nożyczki, nimowlątku złożonemu w jaśliczki.  2) Żegnają się ze świętą familiją, z dzieciątkiem, z Józefem, także z Maryją.  Ręce podawają i dzięki składają, o Błogosławieństwo Boże żądają.  3) I my także do pastuszków wbiegniemy, zapewne się o dzieciątku dowiemy.  Oni nam powiedzą, boć najlepiej wiedzą, gdy już przy nim w królewstwie wiecznym siedzą. |
| 4066 | **Ło, przepiekne nasze grónie**  Ło, przepiekne nasze grónie, downoście w Europie sóm, my za wami przichodzymy, choć wieki je tu nasz dóm. Ło, Europo, dobrze robisz, jak goroli prziwitosz, wszeckich ludzi uściskómy, jak nóm przijaźń za to dosz. Ło, Europo kupe zyskosz, że goroli przijmujesz wszeckich ludzi uściskómy, jak nóm dajóm rynkym też. |
| 4067 | **Na Cieszyńskim zómku**  1) Na Cieszyńskim zómku grajóm na cymbałku, wszecki dziywki podskakujóm, pójdź że aj ty, Janku, wszecki dziywki podskakujóm, pójdź że aj ty, Janku.  2) A wy, pani matko, dziyrżcie cery gładko, od niedziele do niedziele, jak czyrwióne jabko.  3) Cera nie słóchała, chłapców uwodzała, od niedziele do niedziele, z muzykóm bywała.  4) Na jednej muzyce Janiczka poznała, tańcowali, wywijali do biołego rana. |
| 4068 | **Werbiyrze**  1) Prziszli do dziedziny werbiyrze, pukajóm szabliczkóm na dźwiyrze, na bymbny bymbnujóm, cosi wywrzaskujóm, prziszli do dziedziny werbiyrze.  2) A niechcóm przepuścić nikómu, chodzóm tak od dómu do dómu, uciekej syneczku, schowej sie Janeczku, bo niechcóm przepuścić nikómu.  3) Jak mie na tóm wojne zwerbujóm, do biołych kamaszi łobujóm, puknie ci serdeczko, niewierno dziyweczko, jak mie na tóm wojne zwerbujóm. |
| 4069 | **Janiczek trowe siecze**  1) Janiczek trowe siecze, kosa mu kosić nie chce, trowa sie ugibo, Janiczek sie dziwo, słóneczko wysoko je, trowa sie ugibo, Janiczek sie dziwo, słóneczko wysoko je.  2) Słóneczko na zachodzie, ma miła odprowadź mie, odprowadź mie za las, tam mi gymbulki dosz, potym sie rozyndymy.  3) A jak se rozchodzali, obo se zapłakali, obo do jednego fortuszka biołego oczka se uciyrali. |
| 4070 | **Już jo wiyncyj**  1) Już jo wiyncyj przez Jabłónków szpacyrować nie bedym, już jo wiyncyj przez Jabłónków szpacyrować nie bedym, miłowoł żech szwarnóm Hanke, miłowoł żech szwarnóm Hanke, uż miłować nie bedym.  2) Uż móm pinkiel spakowany, uż mi leży na stole, wyniyś mi go moja miła, wyiyś mi go na pole.  3) Nie wyniesym, nie wyniesym, nie bedym wynoszała, raczi bych cie, mój syneczku, raczi bych cie dostała. |
| 4071 | **Godziniorz**  1) Miała jo galana godziniorza, co robił godziny do cysorza. Ty godziny nie chciały iść, miała jo galana uż nimóm nic.  2) Zasioła kapustym u chodnika, nie zeszła kapusta, ale wyka. Dy je wyka, niech sie myka, niech sie mi nie ciśnie do chodnika.  3) Zabili zbójnicy swego pana, bedóm go wieszali jak barana. Pomaluczku, pocichuczku, bedóm go wieszali na rzemyczku. |
| 4072 | **Od Krakowa jadym**  1) Od Krakowa jadym, szabliczkóm toczim, od Krakowa jadym, szabliczkóm toczim, nawróć że mi miło, gołómbeczko siwo, co żech ci kupił, nawróć że mi miło, gołómbeczko siwo, co żech ci kupił.  2) Jo ci nie nawrócym, nimach powinno, niech ci to nawróci, niech ci to nawróci z Krakowa inno.  3) Bo żeś ty w Krakowie dziołchi miłowoł, teraz byś ody mnie, teraz byś odymnie chusteczki żóndoł. |
| 4073 | **Leciała rybiczka**  1) Leciała rybiczka dołu wodóm, leciała rybiczka dołu wodóm, płakała Haniczka za swobodóm, płakała Haniczka za swobodóm, płakała Haniczka za swobodóm, płakała Haniczka za swobodóm.  2) Nie wydowej sie ty dziywczyn jeszcze, lepszi je dziywczyńciu, niż niewieście.  3) Paniynka se chodzi po swobodzie, jako ta rybeczka w czistej wodzie. |
| 4074 | **Dej Pón Bóg wieczór**  1) Dej Pón Bóg wieczór, dziyń wiesioły, ponejpiyrw panu gospodarzowi,  2) A potym pani gospodyni i cze-eladzi przejego miłej,  3) Raczcie nas dali posłóchaci, co wóm bedymy kolyndowaci  4) O narodzyniu dziecióntka małego, szczynścio i zdrowio roku nowego. |
| 4075 | **Śliczno Paniynka**  1) Śliczno paniynka, jako Jutrzynka, powiła syna, dobro nowina, w stajni ubogi, lebo mróz srogi, w żłobie złożiła bożigo syna.  Ref.: Wiwat Pan Jezus, wiwat Maryja, wiwat Świynty Józef, cała kompanija.  2) Coroz to dali szopka sie wali, Józef nieborak kijym podpiyro, wiatr zewszónd wieje, nic nie zagrzeje, Józef, Maryja siankym okrywo |
| 4076 | **Winszujymy wóm**  1) Winszujymy wóm w tym nowym roku, szczinścio i zdrowio na każdym kroku,  co byście tu w zgodzie żili a wszeckigo kupa mieli, hej kolynda, kolynda  2) A co by ujec sołtysym byli, co by gorzołki tela nie pili,  byście nie musieli za ćmy chodzić za nimi do karczmy, hej kolynda, kolynda  3) A co by ciotka zdrowi bywali, z ujcym sie tela nie wadzywali,  co by jyny rzykowali a dobre im warzywali, hej kolynda, kolynda  4) A co by cera fórt pieknie rosła, a co by do klasztoru nie poszła,  podziwejcie sie tu na nas a wybiercie ziyncia zaroz, hej kolynda, kolynda  5) Winszujymy wóm w tym nowym roku, co byście mieli syna do roku,  abo wielki abo mały, by był na łojca podany, hej kolynda, kolynda |
| 4077 | **Gajdoś**  1) Jo je gajdoś Jezusa małego, bedym mu groł z serca uprzejmego.  ref. Grej gajdoś, grej, grej Panu, grej.  2) Na fujarze, harfie i cymbale, na organach i dźwiyncznym regale.  3) Na puzonie, cytrze i na wioli, niech sie Dziecie nasze rozweseli.  4) Na klarnetach i do lutni zmierze, w trómby, kotły na wiwat uderze. |
| 4078 | **Gore Gwiazda**  1) Gore gwiazda Jezusowi w obłoku, w obłoku; Józef z Marjóm asystujóm przi boku, przi boku.  ref. Hejże ino dyny, dyna, narodził sie Bóg dziecina, W Betlejem, w Betlejem.  2) Pastuszkowie z podarunki przibiegli, przibiegli; W koło szope o północy łoblegli, łoblegli.  3) Anioł Pański sóm ogłosił ty dziwy, ty dziwy; Których łoni nie słyszeli jak żywi, jak żywi.  4) Już Maryja Jezuleńka powiła, powiła; Stónd wesele i pociecha zstómpiła, zstómpiła. |
| 4079 | **Świynty Szczepón**  1) Świynty Szczepón po kolyndzie rod chodził, a świynty Jón, a świynty Jón kolyndziczkym roznosił.  2) Ej, prziszli my ku jednymu domowi. Kolyndujmy, kolyndujmy panu gospodarzowi.  3) Ej, czy spisz ty, gospodarzu, czi czujesz, czi nóm jakóm, czi nóm jakóm kolyndniczkym rychtujesz.  4) Rychtujym wóm kolyndniczkym i kołocz, a jeszcze wóm dóm na cestym dzbónek wina na pomoc. |
| 4080 | **Szczinści, zdrowi**  1) Szczinści, zdrowi, pokój świynty winszujymy wóm gospodarzu, gospodyni i waszim dziadkóm. My z daleka idymy, nowinym wóm niesymy, co wóm powiymy.  2) Narodziło sie dziecióntko w Betlejem mieście, óno leżi, niebożóntko, na prostej słómie. Wół, osioł ogrzywo, ojciec, matka kolybo, co nie przestało.  3) Kolybeczka z jasełkami sóm połómane, dejcie nóm to, gospodarzu, my to sprawiymy, a wy też, paniynki, dejcie nó co na plynki pro dziecie małe.  4) = 1) |
| 4081 | **Cicho noc**  1) Cicho noc, Świynto noc, wszecko spi w naszi wsi, jyny Józef a Maryja,  głoskajóm swojigo syna, a ón w spokoju spi, a ón w spokoju spi.  2) Cicho noc, Świynto noc. Nowina! Dziecina! Radość mo świynto rodzina, że nadeszła nóm godzina, w kierej narodził sie, Jezusku, witómy Cie.  3) Wołejmy HALLELUJA, nowego mó-my króla, eszcze nóm leżi na sianie,  ale bedóm mówić mu „Panie!”, kłaniajóm sie narody, wołajóm do zgody. |
| 4082 | **U naszigo jeziora**  1) U naszigo jeziora stoi lipka zielóna. A na tej lipce trzi przekrasne wińce, śpiywajóm tam ptaszkowie.  2) Nie byli to ptaszkowie, byli kawalerowie. Ej, rozmawiali o szwarnym dziywczyńciu, kómu sie też dostanie.  3) Jedyn prawi: Bedzie ma, drugi prawi: Jak Bóg da. Ej, a tyn trzeci: Serdeczko moje, przi kim łóno spać bedzie. |
| 4083 | **Jaworowy, uOstry**  1) Jaworowy, uOstry, gróniczek rozkoszny, tujdam, tujdam, gróniczek rozkoszny.  2) A tyn Kamiynity miyndzy nimi skryty. tujdam, tujdam,…  3) Górole, górole, czym sie wy żywicie? tujdam, tujdam,…  4) Borówkami w lesie, dyć ich tam nóndziecie. tujdam, tujdam,…  5) Syrym od łowieczek, chowie je syneczek. tujdam, tujdam,… |
| 4084 | **Za stodołóm na trowniczku**  1) Za stodołóm na trowniczku wywinył tam kóń nożiczku.  2) Nie wywinył, ale złómoł, na czim jo też bedym siadoł.  3) Stóń, kóniczku, o swej mocy, pojadymy we dnie, w nocy.  4) We dnie, w nocy pojadymy, aż ku miłej przijadymy.  5) Jak ku miłej przijadymy, wióneczek ji ukradnymy.  6) Nie ukradniesz mego wiónka, bo jo poczciwo paniynka. |
| 4085 | **Zbójniczkowie, zbójniczkowie**  1) Zbójniczkowie, zbójniczkowie, co chcecie, jak bedziecie pić żynczycym schudniecie.  2) Zbójniczkowie, zbójniczkowie, co chcecie, jak bedziecie jeść miynseczko stłóśniecie.  3) Nejlepszi je, nejlepszi je syreczek, szwarne dziywcze prziniesie za wióneczek.  4) Za wióneczek, za wióneczek z kwiotkami, ale musicie popytać u mamy. |